**D i s p o z i ț i a**

**nr. 499 din 11 noiembrie 2021**

privind desemnarea consilierului de etică pentru personalul din aparatul de specialitate al Consiliului Județean Cluj

Președintele Consiliului Județean Cluj,

Având în vedere Referatul cu numărul 40190/2021 privind desemnarea consilierului de etică pentru personalul din aparatul de specialitate al Consiliului Județean Cluj;

Ținând cont de:

* art. 9 alin. (1) din Procedura privind desemnarea consilierului de etică pentru personalul din aparatul de specialitate al Consiliului Județean Cluj, aprobată prin Dispoziția Președintelui Consiliului Județean Cluj nr. 466/21.10.2021
* Procesul verbal pentru desemnarea consilierului de etică pentru personalul din aparatul de specialitate al Consiliului Județean Cluj, încheiat în data de 02.11.2021;

În conformitate cu prevederile:

* art. 191 alin. (1) lit. a) și alin. (2) lit. b); ale art. 451-457; ale art. 528 și ale art. 557-560 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), ale art. 7 și ale art. 11 din Legea contenciosului administrativ nr. 554/2004, cu modificările și completările ulterioare;
* Hotărârea Guvernului nr. 931/2021 privind procedura de desemnare, atribuţiile, modalitatea de organizare a activităţii şi procedura de evaluare a performanţelor profesionale individuale ale consilierului de etică, precum şi pentru aprobarea modalităţii de raportare a instituţiilor şi autorităţilor în scopul asigurării implementării, monitorizării şi controlului respectării principiilor şi normelor privind conduita funcţionarilor publici;
* Hotărârea Guvernului nr. 583/2016 privind aprobarea Strategiei nationale anticoruptie pe perioada 2016-2020, a seturilor de indicatori de performanta, a riscurilor asociate obiectivelor si masurilor din strategie si a surselor de verificare, a inventarului masurilor de transparenta institutionala si de prevenire a coruptiei, a indicatorilor de evaluare, precum si a standardelor de publicare a informatiilor de interes public;
* Ordinul Secretariatului General al Guvernului nr. 600/2018 privind aprobarea Codului controlului intern managerial al entitatilor publice;
* Dispoziția Președintelui Consiliului Județean Cluj nr. 988/2017 privind aprobarea Planului de integritate pentru implementarea, la nivelul Consiliului Județean Cluj, a Strategiei nationale anticorupție;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e:**

**Art. 1. (1)** Sedesemnează domnul Meteș Ștefan-Horea – consilier în cadrul Serviciului Resurse Umane - în calitate de consilier de etică pentru personalul (funcționari publici și personal contractual) din aparatul de specialitate al Consiliului Județean Cluj, pe o perioadă de 3 ani, începând cu data de 10.11.2021.

(2) Fișa postului corespunzătoare funcției publice deținute de consilierul de etică este anexată la prezenta dispoziție.

**Art. 2.** La data comunicării prezentei dispoziții se abrogă dispoziția Președintelui Consiliului Județean Cluj nr. 12/2019.

**Art.3. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 4.** Cu punerea în aplicare şi ducerea la îndeplinire a prevederilor prezentei dispoziţii se încredinţează domnul Meteș Ștefan-Horea.

**Art. 5.** Prezenta dispoziție se comunică prin e-mail, personalului din cadrul aparatului de specialitate al Consiliului Județean Cluj, Direcției Generale Buget-Finanțe, Resurse Umane-Serviciul Resurse Umane, domnului Meteș Ștefan-Horea, precum și Prefectului Județului Cluj.

**PREŞEDINTE, CONTRASEMNEAZĂ:**

**Alin Tișe SECRETAR GENERAL AL JUDEŢULUI**

**Simona Gaci**